Na temelju članka 289. stavak 7. Zakona o socijalnoj skrbi (Narodne novine, br. 18/22, 46/22, 119/22, 71/23, 156/23 i 61/25) i članka 40. Statuta Grada Makarske (Glasnik Grada Makarske, br. 3/21), Gradsko vijeće Grada Makarske na \_\_\_\_\_sjednici održanoj ­­­­­\_\_\_\_\_ 2025. godine, donosi

**ODLUKU**

**o izmjeni Odluke o socijalnoj skrbi Grada Makarske**

(Glasnik Grada Makarske, br. 26/23, 6/24, 12/24 i 16/24)

Članak 1.

U Odluci o socijalnoj skrbi Grada Makarske članak 33. stavak 1. točka 2. mijenja se i glasi:

*„2. Pravo na jednokratnu potporu učeniku srednje škole“.*

Članak 2.

U Odluci o socijalnoj skrbi Grada Makarske članak 36. mijenja se i glasi:

*„****Pravo na jednokratnu potporu učeniku srednje škole*** *isplaćuje se jednokratno za tekuću školsku godinu i namijenjena je sufinanciranju troškova školovanja redovitog učenika srednje škole koji se školuje izvan Makarske a boravi u mjestu školovanja.*

*Pravo iz ovog članka priznaje se punoljetnom učeniku odnosno roditelju / staratelju / udomitelju malodobnog učenika ako podnositelj zahtjeva i malodobni učenik ispunjavaju uvjet prebivališta iz članka 31. ove Odluke.*

*Pravo iz ovog članka ne može se priznati učeniku koji je korisnik prava iz Odluke o kriterijima i načinu financiranja troškova javnog prijevoza redovitih učenika srednjih škola, koju za svaku školsku godinu donosi Vlada Republike Hrvatske.“.*

Članak 3.

U Odluci o socijalnoj skrbi Grada Makarske članak 36.a se briše.

Članak 4.

U Odluci o socijalnoj skrbi Grada Makarske članak 37. mijenja se i glasi:

*„****Pravo na jednokratnu potporu učeniku srednje škole*** *isplaćuje se u iznosima koje za svaku školsku godinu, odlukom donosi gradonačelnik Grada Makarske.*

*Potpora se dodjeljuje na temelju javnog poziva koji raspisuje upravni odjel nadležan za društvene djelatnosti. U javnom pozivu navodi se rok za prijavu, koji ne može biti kraći od 15 dana od dana objave poziva, visina potpore, uvjeti dodjele, potrebni dokumenti, način prijave i dr.“.*

Članak 5.

Ova Odluka objavit će se u Glasniku Grada Makarske, a stupa na snagu 1. rujna 2025. godine.

Predsjednica Gradskog vijeća

Gordana Muhtić, dipl.iur., v.r.

KLASA: 550-01/23-01/1

URBROJ: 2181-6-06-03-25-7

Makarska, \_\_\_\_\_\_\_\_\_\_\_\_ 2025.